19. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΗΑ/Φ10/22 της 10 Νοεμ./31 Δεκ.  1982 (ΦΕΚ Β΄ 1071) ΄Οροι ίδρυσης Πρακτορείου Εφημερίδων και Περιοδικών. ΄Εχοντας Υπόψη: α)Τις διατάξεις του Ν.Δ. 216/74 «περί συστάσεως Υπουργείου Προεδρίας Κυβερνήσεως». β)Το άρθρ. 4 του Νόμ. 73/1944. γ)Το άρθρ. 8 του Α.Ν. 1092/38 «περί Τύπου». δ)Τις διατάξεις του Νόμ. 1072/80 «περί προστασίας της ελευθερίας του τύπου». ε)Την απόφαση αριθ. Δ/10/Φ. 63/3/29.10.81 «περί αναθέσεων αρμοδιοτήτων του Υπουργού Προεδρίας στους Υφυπουργούς Προεδρίας Κυβερνήσεως», αποφασίζουμε: 1.΄Αδεια ίδρυσης Πρακτορείου Εφημερίδων και Περιοδικών χορηγείται μόνο σε Ανώνυμες Εταιρείες. 2.Η άδεια χορηγείται από την υπηρεσία μας ύστερα από αίτηση των ενδιαφερομένων. 3.Στην άδεια θα αναφέρονται με λεπτομέρεια οι λόγοι που συνηγορούν στην χορήγησή της, προκειμένου να εξακριβωθεί εάν με την ίδρυση του νέου Πρακτορείου εξυπηρετούνται οι πραγματικές ανάγκες του τύπου. 4.Η άδεια θα περιέχει τη διάρκεια, τους όρους με τους οποίους θα λειτουργεί το Πρακ-τορείο και τις υποχρεώσεις του. Κυρίως θα (Αντί για τη σελ. 318,09(α) Σελ. 318,09(β) Τεύχος ΣΤ101-Σελ. 119 Γενικές διατάξεις για τον τύπο 18.Τ.α.15-19 καθορίζεται σ’αυτή ο τρόπος οργάνωσης δικτύου προώθησης και κυκλοφορίας των εντύπων. 5.Το Πρακτορείο σε καμιά περίπτωση δεν δικαιούται να πρακτορεύει εφημερίδες και περιοδικά που εκδίδονται κατά παράβαση των διατάξεων περί Τύπου, ατέλειας, χάρτου, όρων κυκλοφορίας ή τρόπου πώλησης. Η μη τήρηση των παραπάνω όρων και υποχρεώσεων συνεπάγεται την άρση της άδειας ίδρυσης Πρακτορείου. 6.Δεν απαιτείται άδεια για τη συνέχιση της λειτουργίας των Πρακτορείων που λειτουργούν πάνω από 24 χρόνια, με την προϋπόθεση ότι θα τηρούν τους όρους της προηγούμενης παραγράφου. 